Ako a aký eliptický trenažér vybrať?
Eliptický trenažér vyberajte podľa toho, aký aktívny či silový tréning na ňom budete vykonávať a ako často hodláte stroj využívať. Jeho spracovanie musí zodpovedať parametrom najťažšej a najvyššej osoby, ktorá bude na stroji cvičiť. Efektívnejší a intenzívnejší tréning vám umožnia kvalitné robustné trenažéry osadené ložiskami v šliapacom strede a kĺbových spojoch s vyššou cenovkou, ktoré dbajú aj na plynulý a ergonomický pohyb šetrný ku kĺbovému aparátu.
Najmä v začiatkoch to s tréningom nepreháňajte. Cvičte radšej menej intenzívne a častejšie a po nadobudnutí určitej kondície svoju záťaž postupne zvyšujte. Správna intenzita tréningu je kľúčom k úspechu, inak nedochádza k spaľovaniu tukov, ale cukrov. Určuje ju tepová frekvencia, pričom platí, že zhruba 60 až 70 % vašej maximálnej tepovej frekvencie predstavuje optimálnu hodnotu pre cvičenie. K meraniu tepovej frekvencie možno použiť samotný trenažér alebo fitness náramok.